بەپاو خەبەرێۋە تۊڕەو مافەکا مرۊڤی شەۋەی ۋێەرڎۍ، کۊڵبەرێۋە خەڵکو مەنتېقەو "ڕەبەت"و سەر بە شارو سەردەشت و ۋەرکۊتوو کورڎشانی، بەنامۍ "حسێن محەمەدی" بە مەڵامەتو تەقەو ڕاسەوخۊو ھێزەکاو ئێرانېۊ جە مەرزو ''نۊکان"و سەردەشتی گېانش جە دەسدا.
حسێن محەمەدی، عمرش ٥٠ ساڵۍ بۍ و تاتەو دوۋۍ زارۊڵان.
بەپاو دماین ئامارەو ماڵپەڕو کۊڵبەر نېوزی، جە ماۋەو ساڵەو ٢٠٢٢ێنە، جە مەنتېقە مەرزیەکاو ۋەرکۊتوو کورڎسانیەنە ٢٥٨ کەسۍ کوشیێنۍ و زامڎارۍ بیێنۍ چا ژمارەیچە ١٨٩ کۊڵبەرۍ جە تەرەفو ھێزەکاو ئێرانېۊ ڕاسەوخۊ تەقەشا ۋنەکریان.
بەپاو ئامارەکەی، جە ماۋەو ساڵەی ۋیەردێنە، ٤٣ کۊڵبەرۍ کوشیێنۍ و ٢١٥ کۊڵبەرێچ زامڎارۍ بیێنۍ.
ھ.ش
